text: [{"text_idx": "#000002", "text": "Shillong:U nongialam jong ka AIM, u bah Banshai Marban\u0303iang, haba ai jingkren ha ka jingialang paidbah ha Motphran, u la ong, ba ka jinglaitluid ka jingjied ia ki nongmihkhmat ka dei ka hok jong u paid bah bad ka rynsan jong u paidbah, ka wan hangne ban jied ia ki nongialam, ym ki nonglilam ia ka ri bad jait bynriew. U la ong ruh \u201cNgi wan hangne ban ia syllok na bynta ki paidbah. Ka jing pynshai jong ngi ka dei katkum fundamental duties, kat kum ka article ba 51(a) jong ka riti synshar jong ka ri india\u201d."}, {"text_idx": "#000003", "text": "U nongialam jong ka AIM, u la ong \u201cKa hok ban thep vote, ka dei ka hok ban im, hynrei tang kumba 50 snem mynta ngi ioh ia ka jylla lajong, ngi la long ki mraw ha la ka jong ka ri, namar ba haduh 60 persen ki Garo kin rung kam ha MPSC, ki Khasi Jaintia tang 20persen bad 20persen ki General. Kumta ki paidbah ki dei ban long ki briew kiba stad ban jied ia ki nongthawain\u0303 ym shuh ki ban shu mihkhmat kum ha ki por ki ba mynshwa, kumta ngim dei shu ban long kiba dang biej ban jied ia ki nongthawain\u0303 ha ki snem ki ban wan. Namar ka jingkhlain\u0303 ka dei ha ki sangkti ki jong nga bad jong phi iwei pa iwei, ym dei ban bein\u0303 ban kynthoh, hynrei pyni ia ka lynti, namar ka hok jong nga bad jong phi ka dei ban iai im kumba ka ktien phira jong ki khasi ka ong kamai ia ka hok\u201d la ban shuh u ne u nongialam."}, {"text_idx": "#000006", "text": "Ha kane ka sngi kiba ia don bynta lang bad ka Awakening India Movement, ki long U bah Kitbok Thabah, President jong ka All Meghalaya Dancer Association, u bah Charlie Mawrie, president jong ka HNYF Nongstoin circle nalor kiwei pat kiba la ia don lang ha katei ka sngi, nalor ki paidbah."}, {"text_idx": "#000007", "text": "Phi don ban ong eiei? Cancel reply"}, {"text_idx": "#000008", "text": "Your email address will not be published. Required fields are marked *"}]